CELEX: 52015DP0452
Language: hr
Date: 2015-12-16 00:00:00
Title: Odluka Europskog parlamenta od 16. prosinca 2015. o produženju mandata predsjedniku Europskog nadzornog tijela za vrijednosne papire i tržišta kapitala (ESMA) (C8-0315/2015 – 2015/0905(NLE))

24.11.2017   
            
            
               HR
            
            
               Službeni list Europske unije
            
            
               C 399/239
            
         P8_TA(2015)0452
   Produljenje mandata predsjednika Europskog nadzornog tijela za vrijednosne papire i tržišta kapitala (ESMA)
   Odluka Europskog parlamenta od 16. prosinca 2015. o produženju mandata predsjedniku Europskog nadzornog tijela za vrijednosne papire i tržišta kapitala (ESMA) (C8-0315/2015 – 2015/0905(NLE))
   (Odobrenje)
   (2017/C 399/51)
   
      Europski parlament,
   
               —
            
            
               uzimajući u obzir prijedlog Odbora nadzornika Europskog nadzornog tijela za vrijednosne papire i tržišta kapitala (ESMA) od 24. rujna 2015. za produženje mandata predsjedniku ESMA-e na sljedećih pet godina (C8-0315/2015),
            
         
               —
            
            
               uzimajući u obzir članak 48. stavak 4. Uredbe (EU) br. 1095/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), o izmjeni Odluke br. 716/2009/EZ i o stavljanju izvan snage Odluke Komisije 2009/77/EZ (1),
            
         
               —
            
            
               uzimajući u obzir svoj Poslovnik,
            
         
               —
            
            
               uzimajući u obzir izvješće Odbora za ekonomsku i monetarnu politiku (A8-0346/2015),
            
         
               A.
            
            
               budući da je prvog predsjednika ESMA-e Odbor nadzornika imenovao 2011. nakon otvorenog selekcijskog postupka na mandat od pet godina u skladu s člankom 48. stavkom 2. Uredbe (EU) br. 1095/2010;
            
         
               B.
            
            
               budući da je člankom 48. stavkom 4. Uredbe (EU) br. 1095/2010 predviđeno da Odbor nadzornika, vodeći računa o procjeni, može jednom produžiti mandat predsjedniku ESMA-e, što podliježe potvrdi Europskog parlamenta;
            
         
               C.
            
            
               budući da je 24. rujna 2015. Odbor nadzornika ESMA-e predložio produženje mandata Stevenu Maijooru, aktualnom predsjedniku ESMA-e, na sljedećih pet godina te da je o tome obavijestio Europski parlament;
            
         
               D.
            
            
               budući da je 17. studenog 2015. Odbor za ekonomsku i monetarnu politiku održao saslušanje Stevena Maijoora, aktualnog predsjednika ESMA-e, na kojem je dao uvodnu izjavu i potom odgovarao na pitanja članova Odbora;
            
         
            
               1.
            
            
               prihvaća prijedlog za produženje mandata Stevenu Maijooru kao predsjedniku ESMA-e na sljedećih pet godina;
            
         
            
               2.
            
            
               nalaže svojem predsjedniku da ovu odluku proslijedi Vijeću, Komisiji, ESMA-i i vladama država članica.
            
         
      (1)  SL L 331, 15.12.2010., str. 84.